Cunda

Cunda (, Cunda, )Cansever, Meltem (2003). Nil Yüzbaşıoğlu, Burçin Ünlü (Ed.). Türkiye Gezi Kitaplığı - Ayvalık-Altınoluk. Boyut Yayınları. s. 22. ISBN 975-521-690-1. — Türkiyənin qərbində ada. Ada Egey dənizində, Edremit körfəzinin cənub-qərbində yerləşir. Ada Ayvalık ilçəsinin yaxınlığındadır. Cunda Mosko adalar qrupunun ən böyüyüdür. Eləcə də, Egey dənizində olan adaların içərisində sahəsinə görə dördüncüdür. Adanı Yunanıstanın Lesbos adasından 16 km-lik məsafə ayırır.

 Ümumi məlumat 
Sahəsi 23 km² olan Cunda adası şərqdəki Patrica limanı vasitəsilə iki hissəyə bölünür. Bu iki hissəni nazik bərzəx birləşdirir. Adanın dəniz səviyyəsindən ən yüksək nöqtəsi cənubda yerləşir — Alibey dağı (187 m). Şimaldakı Aktepe dağının hündürülüyü 150 metrdir. Adanın cənubunda eyni adlı şəhər yerləşir. Ada Ayvalık limanını şimaldan qoruyan təbii bənd funksiyasını yerinə yetirir. Ümumi arxipelaqdakı adalar arasındakı boğazlar ensiz olduğuna görə gəmilərin hərəkəti üçün çətinlik yaradır. Ada və Ayvalık şəhəri Dolap adası da daxil olmaqla birləşdirilib. Körpü Türkiyənin ilk boğaz körpüsü olub 1964-cü ildə inşa edilmişdir. İnzibati baxımdan ada Ayvalık ilçəsinə, Balıkəsir ilinə aiddir.

2023-cü ildən Cunda adası qorunan ərazi elan olunmuşdur. Harvard və Koç universitetlərinin «Osmalı Türkçesi Yaz Okulu» 1997-ci ildən bu adada həyata keçirilir.

 Əhalisi 
Osmanlı imperiyasının 1881-1893-cü illərdə həyata keçirmiş əhalinin siyahıya almasına görə Cunda adasının əhalisi 4671 nəfər olmuşdur. Bunun 4417 nəfəri yunan, 89 nəfər türk, 165 nəfər isə xarici vətəndaş olmuşdur.Kemal Karpat (1985), Ottoman Population, 1830-1914, Demographic and Social Characteristics , The University of Wisconsin Press, p. 130-131 Müasir dövrdə ada əhalisinin sayı 3321 nəfərdir.

Əhalinin əsas gəlir mənbəyi turizmdir. Əlavə olaraq adada zeytunçuluq və balıqçılıq da geniş yayılmışdır.

 İstinadlar 

Kateqoriya:Türkiyə adaları